
LIETUVOS RESPUBLIKOS SVEIKATOS APSAUGOS MINISTRAS

Į S A K Y M A S
DĖL LIETUVOS RESPUBLIKOS SVEIKATOS APSAUGOS MINISTRAS 2000 M. SPALIO 6 D. ĮSAKYMO NR. 529 „DĖL MEDICINOS PAGALBOS PRIEMONIŲ SĄRAŠO PATVIRTINIMO“ PAKEITIMO

2006 m. kovo 28 d. Nr. V-224
Vilnius


Vadovaudamasis Lietuvos Respublikos sveikatos draudimo įstatymo (Žin., 1996, Nr. 55-1287; 2002, Nr. 123-5512; 2005, Nr. 67-2402) 10 straipsnio 1 dalimi, Ligų ir kompensuojamųjų vaistų joms gydyti, Kompensuojamųjų vaistų ir Kompensuojamųjų medicinos pagalbos priemonių sąrašų (A, B ir C sąrašų) keitimo tvarkos aprašo, patvirtinto Lietuvos Respublikos sveikatos apsaugos ministro 2002 m. balandžio 5 d. įsakymu Nr. 159 (Žin., 2002, Nr. 39-1450; 2003, Nr. 48-2134; 2004, Nr. 86-3150), 34 punktu ir atsižvelgdamas į Privalomojo sveikatos draudimo tarybos 2006 m. kovo 2 d. nutarimą Nr. 2/5, pakeičiu Medicinos pagalbos priemonių, kurių išlaidos ambulatorinio gydymo metu kompensuojamos iš Privalomojo sveikatos draudimo fondo biudžeto lėšų, sąrašą, patvirtintą Lietuvos Respublikos sveikatos apsaugos ministro 2000 m. spalio 6 d. įsakymu Nr. 529 „Dėl Medicinos pagalbos priemonių sąrašo patvirtinimo“ (Žin., 2000, Nr. 85-2609; 2004, Nr. 152-5563; 2005, Nr. 61-2184, Nr. 142-5146, 2006, Nr. 14-522):
1. Išdėstau sąrašo eilutę „Šlapimo pūslės kateteriai vyriški arba moteriški – 5 vienetai per mėnesį. Šlapimo rinktuvai (daugkartiniai) – 3 vienetai per mėnesį. Uridomai vyrams – 5 vienetai per mėnesį. „ taip:
	„Šlapimo pūslės kateteriai vyriški arba moteriški – 5 vienetai per mėnesį
Šlapimo rinktuvai (daugkartiniai) – 3 vienetai per mėnesį
Uridomai vyrams – 5 vienetai per mėnesį
Urostominiai maišeliai ir plokštelės – 1 komplektas (10 plokštelių ir 20 maišelių arba 5 plokštelės ir 30 maišelių) per mėnesį
	Antgaktinio šlapimo pūslės atvėrimas, šlapinimosi organų stomos ir fistulės, šlapimo nelaikymas ar susilaikymas
(R32, R33)“


2. Išdėstau sąrašo eilutę „Hidrokoloidiniai tvarsčiai arba silikoniniai tvarsčiai (per mėnesį galima skirti 10 vienetų kiekvienai opai)“ taip:
	„Hidrokoloidiniai arba silikoniniai tvarsčiai (per mėnesį galima skirti 10 vienetų kiekvienai opai)
Ligoniams, kuriems negali būti skiriami hidrokoloidiniai ar silikoniniai tvarsčiai, per mėnesį skiriama: ne daugiau kaip 3 kg alignino ir 5 m marlės arba vietoje jų ne daugiau kaip 1 kg vatos ir 5 m marlės, arba ne daugiau kaip 20 marlės tvarsčių (kiekvienai opai) ir ne daugiau kaip 5 ritinėliai pleistro (kiekvienai opai)
	Daugybinėms arba plačioms, ilgiau negu 30 dienų negyjančioms trofinėms opoms, opoms po spindulinio gydymo (dėl piktybinio naviko), praguloms iki 5 mm gylio gydyti. (TLK kodai – L89, L97, I83.0, L98, I83.2, I89, L59.9)*“


3. Išdėstau sąrašo eilutę „Hidrogelis – 2 vienetai po 15 gramų ir hidrokoloidiniai arba silikoniniai tvarsčiai – 8 vienetai per mėnesį (kiekvienai opai)“ taip:
	„Hidrogelis – 2 vienetai po 15 gramų ir hidrokoloidiniai arba silikoniniai tvarsčiai – 8 vienetai per mėnesį (kiekvienai opai)
Ligoniams, kuriems negali būti skiriami hidrokoloidiniai ar silikoniniai tvarsčiai, per mėnesį skiriama: ne daugiau kaip 3 kg alignino ir 5 m marlės arba vietoje jų ne daugiau kaip 1 kg vatos ir 5 m marlės, arba ne daugiau kaip 20 marlės tvarsčių (kiekvienai opai) ir ne daugiau kaip 5 ritinėliai pleistro (kiekvienai opai)
	Daugybinėms arba plačioms, ilgiau negu 30 dienų negyjančioms trofinėms opoms, opoms po spindulinio gydymo (dėl piktybinio naviko), praguloms, kai opa (pragula) gilesnė nei 5 mm. (TLK kodai – L89, L97, I83.0, L98, I83.2, I89, L59.9)*
*Išrašant hidrokoloidinius tvarsčius, hidrogelį, paciento asmens sveikatos istorijoje turi būti pažymimas opos, pragulos dydis (ilgis, plotis, gylis)“


4. Išdėstau sąrašo eilutę „Sauskelnės arba vienkartinės paklodės – 30 vienetų (arba 15 vienetų sauskelnių ir 15 vienetų vienkartinių paklodžių) per mėnesį. Antelė arba basonas – 1 vienetas, nustačius diagnozę“ taip:
	„Sauskelnės arba vienkartinės paklodės – 30 vienetų (arba 15 vienetų sauskelnių ir 15 vienetų vienkartinių paklodžių) per mėnesį. Antelė arba basonas – 1 vienetas, nustačius diagnozę
	Esant šlapimo (R32) arba išmatų (R15) nelaikymui:
1) dėl CNS ir nugaros smegenų sužalojimo padarinių (T90.5, T91.3);
2) dėl liekamųjų kūdikių cerebrinio paralyžiaus (G80) reiškinių;
3) asmenims, pripažintiems nedarbingais, asmenims, sulaukusiems senatvės pensijos amžiaus, kuriems nustatytas didelių specialiųjų poreikių lygis, ar asmenims, kuriems nustatytas sunkaus neįgalumo lygis, po galvos ir nugaros smegenų kraujotakos sutrikimo (I61-64, I69, G95.1);
4) asmenims, pripažintiems nedarbingais, asmenims, sulaukusiems senatvės pensijos amžiaus, kuriems nustatytas didelių specialiųjų poreikių lygis, ar asmenims, kuriems nustatytas sunkaus neįgalumo lygis, sergantiems išsėtine skleroze (G35);
5) dėl galvos ar nugaros smegenų displazijų (Q05);
6) asmenims, kuriems iki 2005 m. liepos 1 d. teisės aktų nustatyta tvarka nustatyta visiška negalia ir galiojimas nėra pasibaigęs, arba asmenims, kuriems po 2005 m. liepos 1 d. teisės aktų nustatyta tvarka nustatytas specialusis nuolatinės slaugos poreikis.“

